open-index/open-wikipedia-markdown huggingface dataset:
சென்னை வளர்ச்சி ஆராய்ச்சி நிறுவனம்

**சென்னை வளர்ச்சி ஆராய்ச்சி நிறுவனம்**  (*Madras Institute of Development Studies -MIDS*) , இந்திய மாநிலமான தமிழ்நாட்டின் சென்னை  நகரத்தில் தமிழ்நாடு அரசும், இந்திய அரசும் இணைந்து நடத்தும், சமூக பொருளாதார மேம்பாடுகள் குறித்து ஆராய்ச்சி செய்யும் கல்வி நிறுவனம் ஆகும். தமிழ்நாடு மற்றும் இந்தியாவில் மேம்பாட்டுத் துறையில் சந்திக்கும் பிரச்சனைகளைக் குறித்து ஆய்வு செய்து, அதற்கான தீர்வுகளை வழங்குவதே இந்நிறுவனத்தின் நோக்கமாகும்.

## வரலாறு
*சென்னை வளர்ச்சி ஆராய்ச்சி நிறுவனம்* (MIDS), மால்கம் ஆதிசேசையா மற்றும் அவரது மனைவி எலிசெபத் ஆதிசேசையா ஆகியோரால் 1971ஆம் ஆண்டில் சென்னையில் தொடங்கப்பட்டது. மால்கம் ஆதிசேசையா இதன் முதல் இயக்குநராக பொறுப்பேற்றார். 1977ஆம் ஆண்டில், தமிழ்நாடு அரசு மற்றும் இந்திய அரசுகள் கூட்டாக  இணைந்து, இந்நிறுவனத்தை நடத்துகையில், 1978ஆம் ஆண்டில் மால்கம் ஆதிஷேயையா இதன் தலைவரானார். பின் போராசிரியர் சி. டி. குரியன் இதன் தலைவரானார். 2002ஆம் ஆண்டு முதல் இக்கல்விக் கழகம் தன்னாட்சி கொண்ட அமைப்பாக செயல்படுகிறது.

## வழங்கும் கல்விகள்
சென்னை வளர்ச்சி ஆராய்ச்சி நிறுவனத்தில், திட்டமிடல் மற்றும் வளர்ச்சி, மாநில – மத்திய அரசுகளுக்கான உறவுகள், பொருளாதாரப் பிரச்சனைகள், பசி, சமத்துவமற்ற தன்மை, சமூக இயக்கங்கள், சாதிய மற்றும் மதம் தொடர்பான அரசியல் ஆகியவைகள் குறித்து ஆய்வு செய்யப்படுகிறது.. முழு நேர முனைவர் பட்ட படிப்புகள் உள்ளது.

## மேற்கோள்கள்

## வெளி இணைப்புகள்
*சென்னை வளர்ச்சி ஆராய்ச்சி நிறுவனத்தின் அதிகாரப்பூர்வமான இணையதளம்

பகுப்பு:இந்திய தொழில்நுட்பக் கழகங்கள்
பகுப்பு:தமிழ்நாட்டுக் கல்வி நிலையங்கள்
கிரகோரி யேம்சு

**கிரகோரி யேம்சு** (Gregory James) ஒரு மொழியியலாளர், பேராசிரியர், அகராதியியல், தமிழ் அகராதியியல் அறிஞர்.  தமிழ் அகராதிகளை ஆராய்ந்து இவர் Colporul: A History of Tamil Dictionaries என்ற நூலை வெளியிட்டுள்ளார். இங்கிலாந்து, எக்சிட்டர் பல்கலைக்கழகத்தின் அகராதிகள் ஆய்வு நடுவத்தில் ஐரோப்பிய மொழிகள் அல்லாத அகராதிகளின் ஆய்வினைத் தொடங்கியவர் ஆவார்.

## மேற்கோள்கள்

## வெளி இணைப்புகள்
* Gregory James

பகுப்பு:தமிழ் வளர்த்த பிற மொழியினர்
பகுப்பு:தமிழ் அகராதியியல் ஆய்வாளர்கள்
சேந்தமங்கலம் வட்டம்

** சேந்தமங்கலம் வட்டம்** , தமிழ்நாட்டின் நாமக்கல் மாவட்டத்தில்  உள்ள ஆறு வருவாய் வட்டங்களில் ஒன்றாகும். இந்த வட்டத்தின் தலைமையகமாக சேந்தமங்கலம் நகரம் உள்ளது. இந்த வட்டத்தின் கீழ் 42 வருவாய் கிராமங்கள் உள்ளன. 

நாமக்கல் வட்டத்தின் சேந்தமங்கலம், காளப்பநாயக்கன்பட்டி, அலங்காநத்தம், எருமைப்பட்டி, மேட்டுப்பட்டி என 5 குறுவட்டங்களுடன் சேந்தமங்கலம் வட்டம் நிறுவப்பட்டுள்லது.  

இவ்வட்டத்தில் சேந்தமங்கலம் ஊராட்சி ஒன்றியம் மற்றும் எருமைப்பட்டி ஊராட்சி ஒன்றியம் உள்ளது.

## மேற்கோள்கள்

பகுப்பு:நாமக்கல் மாவட்ட வட்டங்கள்
சிண்டிகேட் வங்கி

**சிண்டிகேட் வங்கி** இந்தியாவில் செயல்பட்ட இந்திய அரசுக்கு சொந்தமான பழமையான மற்றும் மிகப்பெரிய வணிக வங்கிகளில் ஒன்றாகும். இது *கனரா இன்டஷ்ட்ரியல் மற்றும் சிண்டிகேட் லிமிடெட்* என்ற பெயரில், டி. எம். ஏ. பாய், உபேந்திரா பாய், மற்றும் வாமன் ஸ்ரீநிவாஸ் குத்வா ஆகியோர்களால் 1925ஆம் ஆண்டில் உடுப்பியில் தொடங்கப்பட்ட வங்கியாகும். 

1969 சூலை 19 அன்று இந்திய அரசு 13 வங்கிகளை தேசியமயமாக்கம் செய்தபோது இவ்வங்கியும் தேசியமயமாக்கம் செய்யப்பட்டது. ஏப்ரல் 1, 2020 முதல் இந்த வங்கி கனரா வங்கியுடன் இணைக்கப்பட்டது. 

## மேற்கோள்கள்

## இதனையும் காண்க
* இந்திய வங்கிகள்
* இந்தியாவில் வங்கித்தொழில்

பகுப்பு:இந்தியப் பொதுத்துறை வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:கர்நாடக பொருளாதாரம்
லூசியோ கோஸ்தா

**லூசியோ மார்சல் ஃபெரெய்ரா ரிபெய்ரோ லிமா கோஸ்தா** (*Lúcio Marçal Ferreira Ribeiro Lima Costa*, 27 பெப்ரவரி 1902 – 13 யூன் 1998) ஒரு பிரேசில் நாட்டைச் சேர்ந்த கட்டிடக்கலைஞரும், நகர்ப்புற வடிவமைப்பாளரும் ஆவார். பிரசிலியா நகரின் வடிவமைப்புக்காக இவர் பெரிதும் அறியப்பட்டவர்.

## வரலாறு
கோஸ்தா பிரான்சிலுள்ள துலோ (Toulon) என்னும் இடத்தில் பிறந்தார். இவரின் பெற்றோர் பிரேசிலியர்கள். இவரின் தந்தை ஜோக்கிம் ரிபெய்ரோ ட கோஸ்தா பாகியாவின் சல்வடோரைச் சேர்ந்த ஒரு கப்பல் பொறியாளர். தாயார் அலினா ஃபெரெய்ரா ட கோஸ்தா மனோஸ் என்னும் இடத்தைச் சேர்ந்தவர். இவர் இங்கிலாந்தின் நியூகாசில் என்னும் இடத்தில் உள்ள ரோயல் கிரமர் பள்ளியிலும், பின்னர் சுவிட்சர்லாந்தின் மொன்ட்ரேயில் உள்ள கொலீஜ் நசனலிலும் கல்வி பயின்றார். ரியோ டி ஜெனரோவில் உள்ள தேசிய கவின்கலைக் கல்லூரியில் (Escola Nacional de Belas Artes) கட்டிடக்கலை பயின்ற கோஸ்தா, 1924ல் கட்டிடக்கலைஞர் பட்டம் பெற்று வெளியேறினார். தொடக்கத்தில் பல்வேறு பாணிகளையும் சேர்ந்த கட்டிடங்களை வடிவமைத்த கோஸ்தா, 1929க்குப் பின்னர் நவீனவியக் கோட்பாட்டைக் கைக்கொள்ளலானார். 1930ல் ரசியாவில் பிறந்த பிரேசிலியரான கிரகரி வார்சவ்சிக் என்பவருடன் இணைந்து நிறுவனம் ஒன்றைத் தொடங்கினார். அதே நேரம், தான் படித்த தேசிய கவின்கலைக் கல்லூரியில் இயக்குனராகவும் பணிபுரிந்தார். மாணவர்கள் இவரிடம் புதிய பாணியைக் கற்க ஆர்வம் கொண்டிருந்தபோதும், இவருடைய கடுமையான நிர்வாகம் காரணமாக மாணவர்களிடமிருந்தும், ஆசிரியர்களிடம் இருந்தும் கடும் எதிர்ப்புக் கிளம்பியது. இதனால், ஒராண்டின் பின்னர் பதவி விலகவேண்டிய நிலைமை ஏற்பட்டது.

## மேற்கோள்கள்

பகுப்பு:பிரேசில் கட்டிடக் கலைஞர்கள்
பகுப்பு:நகர்ப்புற வடிவமைப்பாளர்கள்
பகுப்பு:1902 பிறப்புகள்
பகுப்பு:1998 இறப்புகள்
சலுகைசார் முதலாளியம்

**சலுகைசார் முதலாளியம்** (CRONY CAPITALISM) என்பது அரசியல்வாதிகள்,அரசு அதிகாரிகள், அரசு எந்திரம் போன்ற அதிகாரம் படைத்தோருடன் தொழிலதிபர்களும் பெருஞ் செல்வந்தர்களும் கள்ளத்தொடர்பு கொண்டு, சலுகைகள் பெற்று தத்தம் வளங்களைப் பெருக்கிக் கொள்ளும் நிலைமையைக் குறிக்கும்  பொருளாதாரக் கருதுகோள் ஆகும்.

## அடையாளங்கள்

வரி விலக்குகள், ஆயிரக்கணக்கான கோடி ரூபாய் மதிப்புள்ள வங்கிக்கடன்கள் அளித்தல்,  உரிமங்கள் வழங்குதல், அரசுக்குச் சொந்தமான நிலங்கள், இயற்கை வளங்கள்,  கனிம வளங்கள், நிலக்கரி, மணல் ஆகியவற்றை முறை தவறி எடுத்து விற்பனை செய்தல் போன்றனவற்றை அனுமதித்தல் சலுகைசார் முதலாளியம் என்னும் பொருளியல் அமைப்பில் நடக்கின்றன. 

## நிகழ்வுகள்

1997 இல் ஏற்பட்ட ஆசிய பொருளாதாரச்  சிக்கலின்  போது இந்தோனேசியா, தாய்லாந்து ஆகிய நாடுகளில் சலுகைசார் முதலாளியம் என்னும் கேட்டினால் வளர்ச்சி பாதிக்கப்பட்டு வறுமை ஏற்பட்டது. அண்மைக் காலத்தில் இந்தியாவில் ஏற்பட்ட முறைகேடுகளான ,  நிலக்கரி சுரங்க ஊழல், மட்டைப் பந்தாட்ட வாரிய  ஊழல்,  பொதுத் துறை வங்கிகளில் வாராக் கடன்களின் பெருக்கம், கிங் பிசர்,  ஸ்பைஸ் ஜெட்  குழுமங்களின் இழப்புகள் ஆகியன சலுகைசார் முதலாளியத்தினால் ஏற்பட்ட பின்னடைவுகள் என்று பொருளியல் அறிஞர்கள் கருதுகிறார்கள்

## கருத்துகள்

இந்திய ரிசர்வ் வங்கியின் ஆளுநர் ரகுராம் ராசன், தலைமைக்  கணக்கு தணிக்கை அதிகாரியாக இருந்த வினோத் ராய்  போன்றோர்  **சலுகைசார் முதலாளியம்** நாட்டின் பொருளியல் வளர்ச்சிக்கு  நல்லது இல்லை  என்று எச்சரிக்கை விடுத்துள்ளார்கள். பொருளியலுக்கான நோபல் நினைவுப் பரிசு பெற்ற அறிஞர் ஜோசப் ஸ்டிக்லிட்சு என்பவரும் "சலுகைசார் முதலாளியம் பொருளாதாரத்தைச்
சேதப்படுத்துவதோடு அல்லாமல் சனநாயக அரசியலையும் நாசப்படுத்துகிறது" என்று சொல்லியுள்ளார்.

## மேற்கோள்கள்

http://www.thehindu.com/business/Economy/crony-capitalism-hampers-economic-growth/article6305270.ece

http://www.thehindu.com/news/national/crony-capitalism-running-india-quraishi/article6713742.ece

http://www.theguardian.com/commentisfree/2012/nov/12/india-wants-more-than-crony-capitalism

http://www.mainstreamweekly.net/article5480.html

https://mises.org/blog/joseph-stiglitz-crony-capitalism
பகுப்பு: பொருளியல்
செந்நீர்க் கடலில் ஈழத் தமிழன் (நூல்)

**செந்நீர்க் கடலில் ஈழத் தமிழன்** என்னும் நூல் மு. தமிழ்க் குடிமகனால் எழுதப்பட்ட நூலாகும்.

## வரலாறு
ஈழச் சிக்கல் குறித்து மாலை முரசு மாலை நாளிதழில்  11.8.83 தொடங்கி 4.9.83வரை எழுதி கட்டுரைத் தொடராக வெளிவந்து பிறகு நூலாக வெளியிடப்பட்டது.
## அமைப்பு
இந்நூலில் இலங்கையின் மூத்த குடிகளான ஈழத்தமிழரின் பழைய வரலாறு,  சிங்களருக்கும தமிழருக்கும் ஏற்பட்ட முறுகல்கள், இனப்படுகொலைகள், ஈழப்போராட்டம் ஆகியவற்றைப் பற்றி எழுதப்பட்டுள்ளது.
## உசாத்துணை
*செந்நீர்க் கடலில் ஈழத் தமிழன் முதற் பதிப்பு 20.9.1983, அறிவொளி பதிப்பகம், 338, வடக்கு மாசி வீதி, மதுரை-1 

## வெளியிணைப்புகள்
*செந்நீர்க் கடலில் ஈழத் தமிழன்
பகுப்பு:1983 தமிழ் நூல்கள்
பகுப்பு:தமிழீழம் தொடர்பான தமிழ் நூல்கள்
பாமதி

**பாமதி** (Bhamati), இந்தியாவில் கி. பி. ஒன்பதாம் நூற்றாண்டில் வாழ்ந்த அத்வைத வேதாந்தியான வாசஸ்பதி மிஸ்ரர் என்பவர் ஆவார்; ஆதிசங்கரரின் பிரம்ம சூத்திர பாஷ்யத்திற்கு (சுருக்கமான விளக்கம்), *பாமதி* என்ற பெயரில் மிக விரிவான விளக்க உரை எழுதியவர்.

## பெயர்க்காரணம்
இந்து தொன்ம கதைகளின்படி, வாசஸ்பதி மிஸ்ரரின் மனைவியின் பெயர் பாமதி ஆகும். மிதிலை நகரில் வாழ்ந்த வாசஸ்பதி, ஆதிசங்கரரின் பிரம்ம சூத்திர பாஷ்யத்தை, தெளிவாகவும் விரிவாகவும் அறிய, விரிவான விளக்க உரை (*விவரணம்*) நூலை, தன்னையே மறந்து அதிலேயே மூழ்கி ஆழ்ந்து எழுதிக் கொண்டிருந்த காலத்தில், தனக்கு தொடர்ந்து பணி விடை செய்து கொண்டிருந்த பாமதியை மறந்து விட்டார். தனது *விவரணம்* எனும் பிரம்ம சூத்திர விளக்க நூலை எழுதி முடித்த பின்பு பாமதியைப் பார்த்து நீ யார்? எனக் கேட்க, தானே தங்கள் மனைவி பாமதி எனக்கூற, வாசஸ்பதி மிஸ்ரர், தனது மனைவியை மறந்து நூலை எழுதியமைக்கு மனம் வருந்தி, தன் பணிக்கு ஊறு வராமல் தொடர்ந்து சேவை செய்த, தன் மனைவியின் பெயரையே, தான் எழுதிய பிரம்ம சூத்திர விவரண நூலுக்கு **பாமதி** எனப் பெயரிட்டார்.

## மேற்கோள்கள்

## வெளி இணைப்புகள்
* Brahmasutra Bhashya, with Bhamati of Vachaspati Misra, Kalpataru of Amalananda and Parimala of Appaya Dikshita
* Main points of difference between Bhamati and Vivarana schools

பகுப்பு:அத்துவிதம்
பகுப்பு:சமசுகிருத நூல்கள்
பகுப்பு:இந்து தத்துவ நூல்கள்
பகுப்பு:இந்து சமய நூல்கள்
கோவிந்த பகவத் பாதர்

**கோவிந்த பகவத் பாதர்** (*Govinda Bhagavatpada*) என்பவர் ஆதிசங்கரரின் குருவும், கௌடபாதரின் சீடருமாவார். அனைத்து பாரம்பரிய கணக்குகளிலும் ( சங்கர விஜயம் உட்பட ) இவர் ஆதி சங்கரரின் ஆசிரியராக குறிப்பிடப்படுவதைத் தவிர, இவரது வாழ்க்கை மற்றும் படைப்புகள் பற்றி அதிகம் அறியப்படவில்லை. இவர் ஆதி சங்கரரின் பிரகாரண கிரந்தத்தின் முதல் வசனமான விவேக சூடாமணியில் குறிப்பிடப்பட்டுள்ளார் . சிருங்கேரி சாரதா மடத்தின் குரு பரம்பரையில் கௌடபாதரின் பெயரால் இவர் பெயரிடப்பட்டார். இவர் ஆதிசேஷன் அவதாரமாக கருதப்படுகிறார்.

## குருவின் சந்திப்பு

*மாதவீய சங்கர விஜயம்* எனும் நூலில், கோவிந்த பகவத் பாதரைப் பற்றிய குறிப்புகள் உள்ளன. ஆதிசங்கரர், காலடியை நீங்கி,  நர்மதை ஆற்றை அடைந்த போது, கோவிந்த பகவத் பாதர், ஆற்றங்கரையில் சமாதி நிலையில் இருந்தார். அந்நேரத்தில், நர்மதை ஆற்றில் எதிர்பாராது பெருக்கெடுத்த வெள்ளத்தை தன் கமண்டலத்தைக் கொண்டு தடுத்து, சமாதி நிலையில் இருந்த கோவிந்த பகவத் பாதரின் உயிரைக் காத்தார்.

ஆதிசங்கரரை நோக்கி *நீ யார்* எனக் கேட்டார். அதற்கு சங்கரர் அத்வைத தத்துவத்தில் செய்யுள் நடையில் சில சுலோகங்களில் *நான் யார்* என்பதை விளக்கியதை கேட்ட கோவிந்த பகவத் பாதர், சங்கரரை தன் சீடராக ஏற்றுக் கொண்டார். 

கோவிந்த பகவத் பாதரின் ஆணைப்படி, சங்கரர், உபநிடதம், பிரம்ம சூத்திரம் மற்றும் பகவத் கீதை ஆகிய இந்து சமயத்தின் மூன்று அடிப்படை நூல்களுக்கு பாஷ்யம்  எழுதி, அத்வைத வேதாந்தத்தை இந்தியா முழுவதும் தானும், தனது சீடர்கள் மூலமும் பரப்பினார்.

கோவிந்த பகவத் பாதரின் நினைவைப் போற்றும் வகையில், ஆதிசங்கரர் தான் எழுதிய பஜ கோவிந்தம் எனும்  நூலில், குரு தோத்திரத்தில் கோவிந்த பகவத் பாதரின் பெருமைகளை விளக்கியுள்ளார்.

## மேற்கோள்கள்

பகுப்பு:அத்துவிதம்
பகுப்பு:இந்து சமயப் பெரியார்கள்
பகுப்பு:அத்வைத வேதாந்த ஆசிரியர்கள்
பகுப்பு:இந்திய மெய்யியலாளர்கள்
உணவுக்குழாய்

உணவுக்குழாய் (*Esophagus/ oesophagus*) உணவுக்குழல் (*foodpipe / gullet*) என்றும் அழைக்கப்படும். இது வாய்க்கும், இரைப்பைக்கும் இடையில் காணப்படும் உணவு மண்டலத்தின் (*gastrointestinal system*) ஒரு பகுதி. இது குரல்வளையையும் இரைப்பையையும் இணைக்கிறது. இது சுமார்  18–25 செ.மீ. நீளமுடையது.

## உசாத்துணை

பகுப்பு:உடல் உள்ளுறுப்புகள்
பகுப்பு:சமிபாட்டுத்தொகுதி
பகுப்பு:மனிதத்தலையும், கழுத்தும்
அனுமேப்பள்ளி

**அனுமேப்பள்ளி** என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர்.

## மக்கள் வகைப்பாடு

இவ்வூரில்  மக்கள் தொகை 11091, இதில் 6488 பேர் ஆண்கள், 4603 பேர் பெண்கள் ஆவர்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
கொல்லிமலை வட்டம்

** கொல்லிமலை வட்டம்** , தமிழ்நாட்டின் நாமக்கல் மாவட்டத்தின் நாமக்கல் வட்டம் மற்றும் ராசிபுரம் வட்டங்களின் சில பகுதிகளைக் கொண்டு இவ்வருவாய் வட்டம் 2012ல் புதிதாக நிறுவப்பட்டது.  இந்த வட்டத்தின் தலைமையகமாக செம்மேடு நகரம் உள்ளது. இந்த வட்டத்தின் கீழ் 16 வருவாய் கிராமங்கள் உள்ளன.

இவ்வட்டத்தில் கொல்லிமலை ஊராட்சி ஒன்றியம் உள்ளது.

## மேற்கோள்கள்

பகுப்பு:நாமக்கல் மாவட்ட வட்டங்கள்
அத்திமுகம்

**அத்திமுகம்** என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும். இவ்வூரில் புகழ்பெற்ற பழமையான ஐராவதீசுவரர் கோயில் உள்ளது

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 937 வீடுகள் உள்ளன. மக்கள் தொகை 4540, இதில் 2339 பேர் ஆண்கள், 2201 பேர் பெண்கள் ஆவர். எழுத்தறிவு விகிதம் 57.89% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* அத்திமுகம் ஐராவத ஈசுவரர் கோயில்
* அத்திமுகம் தீர்த்தகிரீஸ்வரர் கோயில்
* அத்திமுகம் இரண்யேஸ்வரர் கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆவலப்பள்ளி

**ஆவலப்பள்ளி** ஒசூர் மாநகராட்சியைச் சேர்ந்த ஒர் மாநகரப் பகுதியாகும். இவ்வூருக்கு அருகில்தான் கெலவரப்பள்ளி நீர்தேக்கம் உள்ளது. ஆவலப்பள்ளி ஊராட்சி 2011-இல் ஒசூர் மாநகராட்சியுடன் இணைக்கப்பட்டது.

## பெயராய்வு
*ஆவலு* என்னும் தெலுங்கு சொல்லுக்கு மாடுகள் என்பது பொருள். புல்வெளிப் பகுதியாக இருந்ததால் இப்பகுதி மக்கள் மாடுகளை வளர்த்து வந்தனர்.  எனவே இவ்வூருக்கு இந்தப் பெயர் வந்திருக்கலாம் என்கிறார்  கோ. சீனிவாசன்.

## ஊரில் உள்ள கோயில்கள்
* ஆவலப்பள்ளி கம்பத் ஆஞ்சநேயசாமி கோயில்
* ஆவலப்பள்ளி தோட்டகிரி கம்பத் ஆஞ்சநேயசாமி கோயில்
* ஆவலப்பள்ளி திருமலைத் தேவர் கோயில்
* ஆவலப்பள்ளி முனி தேவர் கோயில்
* ஆவலப்பள்ளி காவேரியம்மன் கோயில்
* ஆவலப்பள்ளி காசி விஸ்வநாதர் கோயில்

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பகுப்பு:ஒசூர் ஊராட்சி ஒன்றிய ஊராட்சிகள்
தமிழ் போர்த்துக்கீசிய அகராதி (1679)

right|thumb|200px|தமிழ்-போர்த்துக்கீசிய அகராதி - அன்டேம் டி புரவென்சா (Vocabvlario tamvlic - Antão de Proença)
**தமிழ் போர்த்துக்கீசிய அகராதி** (போர்த்துக்கீசியம்: Vocabvlario Tamvlico) என்பது அன்டேம் டி புரவென்சா (Antão de Proença) என்பவரால் தொகுக்கப்பட்டு 1679 ஆம் ஆண்டு அச்சிடப்பட்ட ஓர் அகராதி ஆகும். இந்த அகராதியின் ஒரு பிரதி வத்திக்கான் நூலகத்தில் உள்ளது. 1966 ஆம் ஆண்டு மலாயா பல்கலைக்கழகம் இதனை மீள் பதிப்புச் செய்தது.

கேரளத்திலுள்ள அம்பலக்காடு (அம்பழக்காடு) எனுமிடத்தில் அச்சிடப்பட்ட இதுவே *அச்சிடப்பட்ட* முதலாவது இந்திய மொழி அகராதி ஆகும்.

இன்று கிடைக்கப்பெறாமலேயே போய்விட்ட இக்னேசியோ புருனோ (1585-1659) என்பாரது Vocabularium Tamulicum உள்ளிட்ட முந்தைய அகராதிகளிலிருந்தும், இராபர்ட் தெ நோபிலி, மனுவேல் மார்த்தின்சு ஆகியோரது அதிகளவு சமசுகிருதக் கலப்புடைய தமிழ்ப்படைப்புகளிலிருந்தும் இவ்வகராதியில் சொற்கள் தொகுக்கப்பட்டுள்ளன.    
கையெழுத்துப் பிரதியில் நீளமாகவும், விளக்கமாகவும் இருந்த சொற்களுக்கான விளக்கங்கள் சிக்கனம் கருதியும், அதிகளவு இந்துமதக் கருத்துகளைப் புகுத்துவதாய் இருந்துவிடக்கூடாது என்ற எச்சரிக்கையுணர்வு காரணமாகவும் அச்சு வடிவத்தில் சுருக்கங்களாக எஞ்சின. இதனால் அக்கால இந்து அறிஞர் யாராவது பிரதியைப் பார்க்கும் வாய்ப்பு பெற்றிருந்தால் பல இடங்களில் திரித்தல்களும், பிழைபட்ட புரிதல்களும் மலிந்ததாய் அச்சிடத் தகுதியற்றதாக இதைக் கருதியிருக்கக்கூடும் என்று இந்த அகராதியைப் பற்றிய ஆய்வுக் கட்டுரை ஒன்றில் கிரகோரி யேம்சு குறிப்பிடுகிறார்.

## மேற்கோள்கள்


பகுப்பு:தமிழ் போர்ச்சுகீசிய அகராதிகள்
அயர்னப்பள்ளி

**அயர்னப்பள்ளி** (Ayaranapalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 1171 வீடுகள் உள்ளன. மக்கள் தொகை 4986, இதில் 2578 பேர் ஆண்கள், 2408 பேர் பெண்கள் ஆவர். எழுத்தறிவு விகிதம் 66.01% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* அயர்னப்பள்ளி பலகை கரகம் கோயில்
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
படுதேப்பள்ளி

**படதேபள்ளி** என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும். 
## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 150 வீடுகள் உள்ளன. மக்கள் தொகை 735, இதில் 373 பேர் ஆண்கள், 362 பேர் பெண்கள் ஆவர். எழுத்தறிவு விகிதம் 55.56% ஆகும் இது தமிழ்நாட்டின் சராசரி எழுத்தறிவு விதமான 80.09 % க்கும் குறைவு ஆகும்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
பாகலூர்

** பாகலூர் ** (*Bagalur*) என்பது  இந்தியாவில் தமிழ்நாட்டின்  கிருஷ்ணகிரி மாவட்டத்தில் உள்ள ஒரு பேரூராட்சி ஆகும்..

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.

## வலாறு
பாகலூரானது பாகலூர் பாளையத்தின் தலைநகராக இருந்தது. பகலூரில் அகழியுடன் கூடிய கோட்டை ஒன்று காணப்படுகிறது. இந்தக் கோட்டை இரண்டாம் ஏரி எர்ரப்பா என்பவரால் கட்டப்பட்டது எனப்படுகிறது.  பாளையக்காரர்களின் குல தெய்வமான *சூடநாதர்* கோயில் ஒன்றும் இங்குள்ளது. கோட்டையின் மேற் புறத்தில் பாளையக்காரர்கள் வாழ்ந்த அரண்மனையும் சேதமுற்ற தடையங்களும் காணப்படுகின்றன. பெண்ணையாற்றில் பழைய சேதமுற்ற பாலம் ஒன்று உள்ளது. இப்பாலத்தின் கீழ் ஏரிகளுக்கு தண்ணீர் விட பயன்படுத்தபட்ட பழைய அணை ஒன்று உள்ளது.  

## அமைவிடம்
இந்த ஊர் ஒசூர்-மாலூர் சாலையில், ஒசூரிலிருந்து ஏழு கல் தொலைவில் தென்பெண்ணை ஆற்றின் கரையில் அமைந்துள்ளது.  

## மக்கள் வகைப்பாடு
2001 ஆண்டைய இந்திய மக்கள் கணக்கெடுப்பின்படி, பாகலூரில் 7519 பேர் வசிக்கின்றனர் அவர்களில் 3852 பேர் ஆண்கள், 3667 பேர் பெண்களாவர்.

பாகலூரின் வெப்பநிலைக்கு ஏற்றுமதிக்கு உகந்த ரோஜா மலர்கள் சாகுபடி செய்து ஏற்றுமதி செய்கின்றனர். 

## தொழிற்சாலைகள்
*பிரிமியர் மில்
*செஸ்லெண்ட் டெக்ஸ்டைல்ஸ்
*ஏசியன் பேரிங்ஸ்
ஆகிய தொழிற்சாலைகள் இங்கு உள்ளன.

## வங்கிகள்
*இந்தியன் வங்கி
*டிடிசி கார்பரேசன் வங்கி
*ஸ்டேட் பேங் ஆப் மைசூர்

ஆகிய வங்கிகள் இங்கு உள்ளன.

## மேற்கோள்

பகுப்பு:கிருஷ்ணகிரி மாவட்டத்தில் உள்ள பேரூராட்சிகள்
ராடியா பெர்ல்மேன்

**ராடியா ஜாய் பெர்ல்மேன்** 1951ல் அமெரிக்காவில் பிறந்தார். இவர் ஒரு மென்பொருள் வடிவமைப்பாளர் மற்றும் பிணைய(Network) பொறியாளர். இவரது  படைப்புகளில் (Spanning Tree Protocol)  கண்டுபிடிப்பு மிகவும் பிரபலமானது. இவர் டிஜிட்டல் எக்யூப்மெண்ட் கார்ப்பரேஷன் வேலை செய்யும் போது பிணைய பாலங்கள்(Network Bridges),நெட்வொர்க் வடிவமைப்பு(Network Designs), இணைப்பு-நிலை நெறிமுறைகள் போன்ற பல்வேறு துறைகளில் பங்கு ஆற்றியுள்ளார்.
## வெளி இணைப்புகள்
* Inventor of the Week archive at MIT: Spanning Tree Algorithm

பகுப்பு:1951 பிறப்புகள்
பகுப்பு:கணிதவியலாளர்கள்
பகுப்பு:கணினி அறிவியல் முன்னோடிகள்
பகுப்பு:பெண் கணினியியலாளர்கள்
பகுப்பு:வாழும் மக்கள்
பகுப்பு:பெண் கண்டுபிடிப்பாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
ஜூடித் எஸ்தரின்

**ஜூடித் எஸ்தரின்** ஒரு இணைய முன்னோடி மற்றும் அமெரிக்க வர்த்தகச் செயற்குழு உறுப்பினர். இவர் டிசிபி(TCP)-திட்டத்தில்  முக்கியப் பங்கு வகித்தார். ஜூடித் தன்னுடன் பணி புரிந்த ரிச்சர்ட் ஏ கார்ப், வின்ட் செர்ஃப் என்பவர்களுடன்  இணைந்து டிசிபி(TCP)-திட்டத்தில் பணியாற்றினர். இவர் தற்போது JLABS என்ற நிறவனத்தின் தலைமை நிர்வாக அதிகாரியாக உள்ளார். இவர் 1980ல் உலகின் 50 தலைசிறந்த பெண்களின் பட்டியலில் இடம் பெற்றார். 
## புத்தகங்கள்
  Closing The Innovation Gap
  Closing the Innovation Gap: Reigniting the Spark of Creativity in a Global Economy

## வெளி இணைப்புகள்
*Women Who Inspire Us, Judy Estrin 
*Alumni profile: Judith Estrin , Stanford University.
*Speaking at Stanford 
*Podcast Interview as one of NCWIT's Entrepreneurial Heroes 
*http://www.pbs.org/cringely/nerdtv/transcripts/013.html
*Closing the Innovation Gap

பகுப்பு:1954 பிறப்புகள்
பகுப்பு:கணிதவியலாளர்கள்
பகுப்பு:பெண் எழுத்தாளர்கள்
பகுப்பு:கணினி அறிவியல் முன்னோடிகள்
பகுப்பு:தலைமை செயற்குழு உறுப்பினர்
பகுப்பு:இணைய முன்னோடி
பகுப்பு:பெண் கணினியியலாளர்கள்
பகுப்பு:வாழும் மக்கள்
கினி மேட்டு நிலம்

**கினி மேட்டு நிலம்** (*Guinea Highlands*) என்பது தென்மேற்கு கினி நாட்டிலிருந்து வடக்கத்திய சியேரா லியோனி, லைபீரியா, வடமேல் கோட் டிவார் ஆகியவற்றினூடே பரந்து காணப்படும் தெற்கத்திய பூத்தா ஜல்லொன் மேட்டு நிலத்திலிருந்து விரிந்து காணப்படும் அடர்ந்த காடுகளைக் கொண்ட மலைப்பாங்கான மேட்டு நிலமாகும்.

இக்காடுகளே மேற்கு ஆபிரிக்காவிலேயே மிக நீளமான ஆறாகிய நைகர் ஆற்றின் நீர் வளங்களைக் கொண்டிருக்கின்றன. இப்பகுதியிலேயே மிக உயரமான மலையாகிய நிம்பா மலை  உயரமானதாகும். பரந்துபட்டுக் காணப்படும் இம்மேட்டு நிலப் பகுதிகள் கடல் மட்டத்திலிருந்து பெரும்பாலும்  இற்கும் இடைப்பட்ட உயரத்தைக் கொண்டிருக்கின்றன. புவியியல் அடிப்படையில் இம்மேட்டு நிலத்தின் கூறுகள் கருங்கற்கள், தட்டடுக்குப் பாறைகள், படிகப் பாறைகள் உட்பட மேல் கினியை ஒத்துக் காணப்படுகின்றன.

இம்மேட்டு நிலப் பகுதியானது நைஜீரியாவின் யோசு மேட்டு நிலம், கமரூன் நாட்டின் கமரூன் மேட்டு நிலத்தின் ஆதமவா பகுதி, மாலி நாட்டின் பமாக்கோவுக்கு அருகிலுள்ள மண்டிங்குவே மேட்டு நிலம் ஆகியவற்றுடனதும் தொடர்புபட்டுள்ளது. 

அடர்ந்த காடுகளைக் கொண்ட கினி மேட்டு நிலத்தின் சந்தை நகரம் யோமூ ஆகும். அந்நகரில் விற்பனை செய்யப்படும் பிரதான வணிகப் பொருட்களில் நெல், மரவள்ளி, கோப்பி, செம்பனை எண்ணெய், பருப்பு வகைகள் என்பன உள்ளடங்குகின்றன. இப்பகுதியில் பிரதானமாக குவேர்சு (குப்பெல்லே), மானோ ஆகிய இனக் குழுக்கள் வாழ்கின்றன.

## உசாத்துணை

பகுப்பு:கினியின் புவியியல்
என்றிக் சி. வான் தெ அல்ஸ்ட்

**என்றிக் கிறிஸ்டோபல் வான் தெ அல்ஸ்ட்** (*Hendrik Christoffel "Henk" van de Hulst* 19 நவம்பர் 1918 - 31 சூலை 2000) ஒரு டச்சு வானியலாரும். கணிதவியலாரும் ஆவார்.

உட்ரெச்ட்இல் 1944இல் மாணவராக இருந்தபோதே இவர் நொதுமல்நிலை உடுக்கணவெளி நீரகத்தில் 21 செமீ மீநுண் வரி நிலவுவதை முன்கணித்தார். இவ்வரி கண்டறியப்பட்ட்தும் இவர் ஜான் ஊர்ட், சி. ஏ. முல்லர் ஆகியோருடன் இணைந்து புதிய கண்டுபிடிப்பின் ஒளியில் நமது விண்மீன் பேரடையான பால்வழியின் (Milky way) நொதுமல்நிலை நீரகப் பரவலைக் கதிர் வானியல் முறையால் வரைந்தார். இது அதன் சுருளி வடிவக் (spiral) கட்டமைப்பை வெளிப்படுத்தியது.

தான் ஓய்வுபெற்ற 1984 வரை வாழ்நாள் முழுவதும் லைடன் பல்கலைக்கழகத்திலேயே பணிபுரிந்தார். இவர் வானியலில் விரிவாகப் பல ஆய்வுகளை மேற்கொண்டார். சூரிய ஒளிமுகட்டையும் உடுக்கணவெளி முகில்களையும் ஆய்வு செய்தார். 1960ஆம் ஆண்டிற்குப் பிறகு பன்னாட்டு விண்வெளித் திட்டங்களின் தலைவரானார்.

## தகைமைகள்
;விருதுகள்
*என்றி டிரேப்பர் விருது, அமெரிக்கத் தேசிய அறிவியல் கழகம் (1955)
*எடிங்டன் விருது, அரசு வானியல் கழகம் (1955)
*புரூசு விருது, பசிபிக் வானியல் கழகம் (1978)
*கார்ல் சுவார்சுசைல்டு பதக்கம் (1995)
;இவர் பெயரிடப்பட்டவை
*2413 வான் தெ ஃஅல்ஸ்ட் சிறுகோள்

## மேற்கோள்கள்

## நூல்தொகை
* 

பகுப்பு:1918 பிறப்புகள்
பகுப்பு:2000 இறப்புகள்
பகுப்பு:டச்சு வானியலாளர்கள்
மக்ஸ்

**மாக்ஸ்** (*Max*) 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்தத் திரைப்படத்தை போவாஸ் யாகின்  என்பவர் இயக்கியுள்ளார்.

## மேற்கோள்கள்

## வெளி இணைப்புகள்
* 
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:ஆங்கிலத் திரைப்படங்கள்
குமாரை

**குமாரை**, தமிழ்நாட்டிலுள்ள கடலூர் மாவட்டம், திட்டக்குடி வட்டத்தில் உள்ள ஒரு சிற்றூர் ஆகும். இவ்வூரானது திட்டக்குடியிலிருந்து நிதிநத்தம் போகும் வழியில் 8 கி.மீ. தொலைவில் உள்ளது. 

இவ்வூருக்கு அருகில் எமினேரி என்ற ஏரி உள்ளதால், நெல், கரும்பு, மக்காச்சோளம், நிலக்கடலை, சூரியகாந்தி போன்றவை இங்கு அதிக அளவில் பயிரிடப்படுகிறது, இவ்வூரில் சிறப்பு வாழ்ந்த தெய்வமாக பூமாலையப்பார், பச்சைவிழியம்மன் ஆலயம் ஆற்றங்கரையோரம் இயற்கை சூழ்நிலையில் அமைந்துள்ளது, இக்கோயிலில் பங்குனி மாதம் உத்திரபாரிவேட்டையும், ஆவணி மாதம் தீ மிதிப்பும் (அக்கினி திருவிழா) என திருவிழாக்கள் கொண்டாடப்படுகின்றன.

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்
பாலிகானப்பள்ளி

**பாலிகானப்பள்ளி** (Baliganapalli) என்பது ஒசூர்வட்டம்,  கிருட்டிணகிரி மாவட்டம், தமிழ்நாடு, இந்தியாவில் உள்ள ஒரு ஊராகும்.
## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 157 வீடுகள் உள்ளன. மக்கள் தொகை 674, இதில் 348 பேர் ஆண்கள், 326 பேர் பெண்கள் ஆவர். எழுத்தறிவு விகிதம் 66.33% ஆகும் இது தமிழ்நாட்டின் சராசரி எழுத்தறிவு விதமான 80.09 % க்கும் குறைவு ஆகும்.
## மேற்கோள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
பாலகொண்டராய துர்கம்

**பாலகொண்டராய துர்கம்** (Balagondarayanadurgam) என்பது ஒசூர்வட்டம்,  கிருட்டிணகிரி மாவட்டம், தமிழ்நாடுமாநிலம், இந்தியாவில் உள்ள ஒரு ஊராகும்.

## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
பாயிர வகை

**[[பாயிரம்|பாயிர]] வகை** இரண்டு என நன்னூல் கூறுகிறது.

” பாயிரம் பொதுசிறப் பெனவிரு பாற்றே “ - **நன்னூல் - 2**

அவை பொதுப்பாயிரம் , சிறப்புப் பாயிரம் என்பவைகளாகும்.

பொதுப்பாயிரம் என்பது எல்லா நூல்களுக்கும் பொதுவானதாக இருக்கும். சிறப்புப்பாயிரம் எனப்படுவது ஒரு தனிப்பட்ட நூலுக்கு உரிய சிறப்புகளைக் குறிப்பதாக இருக்கும்.

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:தமிழ் இலக்கணம்
பாலிகானூர்

**பாலிகானூர்** (ஆங்கிலம் Baliganur, கன்னடம்: ಬಾಲಿಗಾನೂರ್, தெலுங்கு: బాలిగానూర్) என்பது கிருட்டிணகிரி வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவில் உள்ள ஊராகும் இவ்வூர் மாவட்ட தலைநகரான கிருட்டிணகிரியில் இருந்து 20 கி.மீ தொலைவிலும், மாநிலத் தலைநகரான சென்னையில் இருந்து 231 கி.மீ தொலைவில் உள்ளது.

## வேளாண்மை

இவ்வூரின் முதன்மை விளைபொருட்கள் நெல், கேழ்வரகு, வாழை, தக்காளி, தேங்காய், மாம்பழம், வேர்கடலை, காய்கறிகள், பூக்கள் போன்றவை ஆகும்.

## மக்கள் தொகை

## சல்லிக்கட்டு திருவிழா
இவவூரில் பொங்கலின்போது சல்லிக்கட்டு வீரவிளையாட்டு நடைபெறுவது வழக்கம்.

## நிலவியல்
அருகில் உள்ள ஊர்கள்:
* இராயக்கோட்டை (7.1&nbsp;கி.மீ)
* வேப்பனப்பள்ளி (20.6&nbsp;கி.மீ)
* சூளகிரி (25.5&nbsp;கி.மீ) 
* ஒசூர் (40.5&nbsp;கி.மீ)

அருகில் உள்ள சிற்றூர்கள் பெல்லம்பள்ளி, இன்னிக்கோல் புதூர், சிக்கபூவத்தி, ஆலப்பட்டி, மாதேப்பட்டி ஆகியனவாகும்.

## கல்வி

### அருகில் உள்ள பள்ளிகள்
* நாளந்தா மெட்ரிகுலேசன் மேல்நிலைப்பள்ளி
* ஆர்.சி.பாத்திமா ஆடவர் உயர்நிலைப்பள்ளி
* எஸ்.வி.சி. மெட்ரிகலேசன் பள்ளி
* நகராட்சி மேல்நிலைப்பள்ளி
* அரசு ஆண்கள் மேல்நிலைப்பள்ளி

### அருகில் உள்ள கல்லூரிகள்
* அரசு கலைக்கல்லூரி
* அரசு மகளிர் கலை அறிவியல் கல்லூரி
* ஏ.ஐ.எஸ்.ஆசிரியர் பயிற்சிப் பள்ளிA.E.S. 
* அறிஞர் அண்ணா கல்லூரி

## அருகில் உள்ள வங்கிகள்
* தமிழ்நாடு மெர்கண்டைல் வங்கி, கிருட்டிணகிரி
* யூனியன் பேங் ஆப் இந்தியா, கிருட்டிணகிரி
* இந்தியன் வங்கி, இராயக்கோட்டை
* ஸ்டேட் பேங்க் ஆப் இந்தியா, கிருட்டினகிரி நகரம்

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
யூகோ வங்கி

**யூகோ வங்கி** இந்தியாவில் செயல்பட்டுவரும் மிகப்பெரிய பொதுத்துறை வங்கிகளில் ஒன்றாகும்.  இது 1943ஆம் ஆண்டில் *யுனைடெட் கமர்சியல் வங்கி* என்னும் பெயரில் கல்கத்தாவில் தொடங்கப்பட்ட வங்கியாகும். 2013 சூன் 1 அன்றைய நிலவரப்படி, 4000 சேவை மையங்களையும் 44 மண்டல அலுவலகங்களையும் கொண்டு இவ்வங்கி இந்தியா முழுவதும் சிறப்பாக செயலாற்றி வருகிறது. மேலும் இவ்வங்கிக்கு ஆங்காங் மற்றும் சிங்கப்பூரில் இரு அயல்நாட்டுக் கிளைகளும் செயல்படுகின்றன.

2013-14 நிதியாண்டில் இவ்வங்கியானது ரூபாய் 4550 பில்லியன் அளவிலான வணிக நடவடிக்கைகளை மேற்கொண்டுள்ளது. 2014ஆம் ஆண்டைய தரவின்படி, **போர்ப்ஸ் உலகளாவிய சிறந்த 2000 வங்கிகளின் பட்டியலில்** இவ்வங்கிக்கு 1860ஆவது இடம் கிடைத்தது.

## மேற்கோள்கள்

## இதனையும் காண்க
* இந்திய வங்கிகள்
* இந்தியாவில் வங்கித்தொழில்

பகுப்பு:இந்தியப் பொதுத்துறை வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:இந்திய வங்கிகள்
பஞ்சாப் மற்றும் சிந்து வங்கி

**பஞ்சாப் & சிந்து வங்கி** (P&SB) வட இந்தியாவில் செயல்பட்டுவரும் இந்தியப் பொதுத்துறை வங்கியாகும். இந்திய அரசுக்கு சொந்தமான (81.42%) வங்கியான இது புது தில்லி  தலைமையிடமாகக் கொண்டு செயல்பட்டுவருகிறது. இவ்வங்கிக்கு இந்தியா முழுவதும் 1416 கிளைகள் உள்ளன. இவற்றுள் 530 கிளைகள் பஞ்சாப் மாநிலத்தில் உள்ளன.  2012 - 13 நிதியாண்டில் இவ்வங்கி 339 கோடி ரூபாயை நிகர இலாபமாகவும், நிகர NPA 2.14% ஈட்டியுள்ளது. 2013 சூன் மாதத்துடன் முடிவடைந்த காலாண்டில் இவ்வங்கி ரூபாய் 122 கோடிகளை வருவாயாக ஈட்டியுள்ளது. மேலும் இதே காலாண்டில் இதன் மொத்த வணிகம் ரூபாய் 1,42,000 கோடிகளாக உள்ளது. மேலும் இவ்வங்கியின் வணிகமானது  ஒரு ஊழியருக்கு ரூபாய் 14 கோடிகளாகவும், ஒரு கிளைக்கு ரூபாய் 108 கோடிகளாகவும் உள்ளது.

## மேற்கோள்கள்

## இதனையும் காண்க
* இந்திய வங்கிகள்
* இந்தியாவில் வங்கித்தொழில்

பகுப்பு:இந்தியப் பொதுத்துறை வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:இந்திய வங்கிகள்
பிரேமம் (திரைப்படம்)

**பிரேமம்**  (Premam) 2015-ம் ஆண்டில் வெளிவந்த மலையாளத் திரைப்படமாகும். அல்போன்சு புத்திரன் இயக்கிய இத்திரைப்படத்தில் நிவின் பவுலி மற்றும் சாய் பல்லவி வுடன் மடோனா செபாஸ்டியன் அனுபமா பரமேசுவரன் ஆகியோர் முக்கிய வேடங்களில் நடித்திருந்தனர். இத்திரைப்படம் ரசிகர்களின் பெரும் வரவேற்பைப் பெற்றது.

## நடிப்பு
*நிவின் பவுலி   - ஜார்ஜ் டேவிட்
*சாய் பல்லவி     - மலர்
* அனுபமா பரமேசுவரன் - மேரி
* மடோனா செபாஸ்டியன் - செலின் (வளர்ந்த)
** ஈவா பிரகாஷ் - செலின் (சிறுவயது)
* கிருஷ்ணா சங்கர் - கோயா
* சபரீஷ் வர்மா - சம்பு
* மணியன்பிள்ளை ராஜு - கல்லூரி அதிபர்

## சான்றுகள்

## வெளியிணைப்புகள்
* 
* 

பகுப்பு:2015 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பட்ரள்ளி

**பட்ரஅள்ளி** (Batrahalli) என்பது இந்தியாவின்,  தமிழ்நாடு மாநிலம், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இவ்வூரின் வழியாக தேசிய நெடுஞ்சாலை எண் 66 செல்கிறது. அருகில் உள்ள விமான நிலையம் சேலம் வானூர்தி நிலையம் மற்றூம் பெங்களூர் பன்னாட்டு வானூர்தி நிலையம்; அருகில் உள்ள தொடர்வண்டி நிலையம் தாசம்பட்டி மற்றும் சாமல்பட்டி ஆகும். 

இந்த ஊரானது போச்சம்பள்ளியில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1,623 வீடுகள் உள்ளன. கிராமத்தின் மொத்த மக்கள் தொகையானது 6,729 ஆகும். இதில் ஆண்கள் எண்ணிக்கை  3,455, பெண்களின் எண்ணிக்கை 3,274 என உள்ளது.

## அருகில் உள்ள இடங்கள்
* கிருட்டிணகிரி அணை
* அனுமன் தீர்த்தம்

## மேற்கோள்

## வெளி இணைப்புகள்
* Satellite map of Batrahalli
* About Batrahalli

பகுப்பு:கிருஷ்ணகிரி மாவட்டத்திலுள்ள கிராமங்கள்‎
பட்டவாரப்பள்ளி

**பட்டவாரப்பள்ளி** (Battavarapalli) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 144 வீடுகள் உள்ளன. மக்கள் தொகை 704, இதில் 353 பேர் ஆண்கள், 351 பேர் பெண்கள் ஆவர். எழுத்தறிவு விகிதம் 63.77% ஆகும் இது தமிழ்நாட்டின் சராசரி எழுத்தறிவு விதமான 80.09 % க்கும் குறைவு ஆகும்.

## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
துலோன்

**துலோன்** (, , ) தெற்கு பிரான்சில் அமைந்துள்ள ஒரு நகரம். பிரான்சின் முக்கியமான கடற்படைத் தளத்துடன் கூடிய நடுநிலக்கடற்கரையில் அமைந்த படைத்துறைத் துறைமுகமும் இங்கு அமைந்துள்ளது. 165,514 (2009) மக்கள்தொகையைக் கொண்ட துலோ கம்யூன் பிரான்சின் பதினைந்தாவது பெரிய நகரம். இது 559,421 (2008) மக்கள்தொகைகொண்ட நகர்ப்புறப் பகுதியொன்றின் மையமாக அமைந்துள்ளது. இது பிரான்சின் ஒன்பதாவது பெரிய நகர்ப்புறப் பகுதி. நடுநிலக்கடற்கரையை அண்டிய பிரான்சின் நகரங்களில், துலோ நான்காவது பெரியது.

ஆல்ப்ஸ் மலைத்தொடர்களுக்கும் நடுநிலக்கடலுக்கும் இடையில் அமைந்துள்ளதால் ஐரோப்பிய சுற்றுலா பயணிகள் துலோனை மிகவும் விரும்புவார்கள்.

## மேற்கோள்கள்

பகுப்பு:பிரான்சின் நகரங்கள்
பகுப்பு:துறைமுகங்கள்
பெலத்தூர்

**பெலத்தூர்** (Belathur, Krishnagiri district) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும். இவ்வூர் பாகளூரை ஒட்டி அமைந்துள்ளது இரண்டு ஊர்களையும் தென்பெண்ணை ஆறு பிரிக்கிறது. இவ்வூரில் இந்தியன் வங்கிக் கிளை செயல்பட்டுவருகிறது.

## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
பிடப்பள்ளி

**பிடப்பள்ளி** (Bedapalli) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
## மக்கள் வகைப்பாடு

இவ்வூரின் மொத்த மக்கள் தொகை 551 ஆகும். இதில் 258 பேர் ஆண்கள், 293 பேர் பெண்கள் ஆவர்.

## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
பிக்கனப்பள்ளி

**பிக்கனப்பள்ளி** (Bikkanapalli) என்பது தமிழ்நாட்டின் கிருட்டிணகிரி மாவட்டம், ஓசூர் வட்டத்தைச் சேர்ந்த சிற்றூ ஆகும். இவ்வூர் கொல்லட்டி ஊராட்சிக்குட்பட்டது. இது தேன்கனிக்கோட்டையில் இருந்து 12 கி.மீ தொலைவில், தேன்கனிக்கோட்டை அஞ்செட்டி சாலையில் இருந்து அந்தேவனப்பள்ளி பிரியும் சாலையில் உள்ளது. தேன்கனிக்கோட்டையில் இருந்து பிக்கனப்பள்ளிக்கு தமிழ்நாடு அரசு பேருந்துகள் செல்கின்றன. இவ்வூர் பெங்களூரில் இருந்து 80&nbsp;கி.மீ. (90 மைல்) தொலைவிலும், ஒசூரில் இருந்து  38&nbsp;கி.மீ. (40 மைல்) தொலைவிலும் உள்ளது. இப்பகுதியின் பொருளாதாரம் வேளாண்மையை அடிப்படையாகக் கொண்டதாகும். இவ்வூராட்சியில் சிக்கம்மா, தொட்டம்மா கோயிலும், கொல்லட்டி பட்டுப்பண்ணையும் புகழ்பெற்றவை ஆகும். இப்பகுதி மக்கள் தமிழ்,கன்னடம், தெலுங்கு ஆகிய மொழிகளை பேசுபவர்களாக உள்ளனர்.

கொல்லட்டி ஊராட்சிக்கு உட்பட்ட 5 ஊர்கள்
# பிக்கனப்பள்ளி
# ஓமண்டள்ளி
# முச்சந்திரம்
# தண்ராமேடி
# கொல்லட்டி
பிக்கனப்பள்ளிதான் கொல்லட்டி ஊராட்சியின் தலைமையகமாகவும், முதன்மை ஊராகவும் உள்ளது.

## மேற்கோள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
டிரினிட்டி பாலம், பெரு மான்செசுட்டர்

**டிரினிட்டி பாலம்** (Trinity Bridge) ஒரு மூவழி நடைப்பாலம். இர்வெல் ஆற்றுக்குக் குறுக்காக அமைக்கப்பட்டுள்ள இந்தப் பாலம் மான்செசுட்டரில் உள்ள இரண்டு நகரங்களையும், பெரு மான்செசுட்டரில் உள்ள சல்போர்டையும் இணைக்கிறது. எசுப்பானியக் கட்டிடக்கலைஞரான சந்தியாகோ கலத்திராவாவினால் வடிவமைக்கப்பட்ட இப்பாலம், 1995ல் கட்டிமுடிக்கப்பட்டது. கலத்திராவாவின் தொடக்ககாலப் பாலங்களில் ஒன்றான இதுவே இங்கிலாந்தில் நிறைவேற்றப்பட்ட ஒரே திட்டம் ஆகும்.

## அமைப்பு
நேரான வெண்ணிறக் கோடுகளாக அமைந்த இந்தப் பாலத்தின் கட்டமைப்பு சந்தியாகோ கலத்திராவாவின் வழமையான வடிவமைப்புப் பாணியில் அமைந்தது. 41 மீட்டர் உயரமான வட்டக் குறுக்குமுகம் கொண்ட தாங்கு தூண் இப்பாலத்தின் முக்கிய அம்சமாக விளங்குகிறது.  

## மேற்கோள்கள்

## படங்கள்

File:Trinity Bridge and The Lowry Hotel - geograph.org.uk - 332243.jpg|டிரினிட்டிப் பாலத்தின் அமைப்பைக் காட்டும் விரிவான படம்.
File:Trinity Bridge Manchester.jpg|டிரினிட்டிப் பாலத்தைக் குறுக்கே பார்க்கும் தோற்றம்.
File:Trinity bridge at night - geograph.org.uk - 696647.jpg|இரவில் டிரினிட்டிப் பாலம்.


பகுப்பு:பாலங்கள்
பகுப்பு:இங்கிலாந்து
செம்பரசனப்பள்ளி

**செம்பரசனப்பள்ளி** (Chembarasanapalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது சூளகிரியில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 31 கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது. 2011 ஆண்டைய இந்திய மக்கள் கணக்கெடுப்பின்படி இந்த ஊரில் 1179 வீடுகள் உள்ளன. மக்கள் தொகை 5312, இதில் 2725 பேர் ஆண்கள், 2587 பேர் பெண்கள் ஆவர். எழுத்தறிவு விகிதம் 56.61% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* செம்பரசனப்பள்ளி பலகைகரகம் கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சின்னகுள்ளு

**சின்னகுள்ளு** (Chinnakullu) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 71 வீடுகள் உள்ளன. மக்கள் தொகை 331, இதில் 165 பேர் ஆண்கள், 166 பேர் பெண்கள் ஆவர். எழுத்தறிவு விகிதம் 70.65% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
கொல்லப்பள்ளி (ஒசூர்)

**கொல்லப்பள்ளி** (Gollapalli) என்பது தமிழ்நாட்டின்,  கிருட்டிணகிரி மாவட்டம், ஓசூர் வட்டம், தொரப்பள்ளி ஊராட்சியைச் சேர்ந்த ஒரு சிற்றூர் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 47 கிலோமீட்டர் தொலைவிலும், ஒசூரில் இருந்து 8 கிலோமீட்டர் தொலைவிலும், மாநிலத் தலைநகரான சென்னையில் இருந்து 304 கிலோமீட்டர் தொலைவிலும் உள்ளது. இவ்வூரின் மக்கள் தொகை 4701. இதில் ஆண்கள் 2978, பெண்கள் 1723 ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கே. எம். பஞ்சாபிகேசன்

**கே. எம். பஞ்சாபிகேசன்** (1 சூலை 1924 - 26 சூன் 2015) இலங்கையின் பிரபலமான நாதசுரக் கலைஞர் ஆவார்.

## வாழ்க்கைக் குறிப்பு
பஞ்சாபிகேசன் 1924 ஜூலை 1 இல் சாவகச்சேரியில் சங்கத்தானை எனும் ஊரில் தவில் கலைஞர் கே. முருகப்பாபிள்ளைக்கும் சின்னப்பிள்ளைக்கும் மூத்த புதல்வராய்ப் பிறந்தார். உடன் பிறந்தவர்கள் இருவர். ஒருவர் நடராஜசுந்தரம் என்ற தவில் வித்துவான். மற்றவர் இராசம்பாள் என்பவர் தனித்தவில் சுப்ரமணியத்தின் மனைவியாவார்.

சாவகச்சேரி இந்துக் கல்லூரியில் கல்வி கற்ற இவர் நாதசுவரக் கலைஞர்கள் சண்முகலிங்கம்பிள்ளை, அப்புலிங்கம்பிள்ளை ஆகியோரிடமும், இராமையாபிள்ளை, பி. எஸ். கந்தசாமிப்பிள்ளை ஆகியோரிடம் நாதசுவர இசைப் பயிற்சியினைப் பெற்றார். தனது 15வது வயதில் முதற் கச்சேரியை பருத்தித்துறை சித்திவிநாயகர் ஆலயத்தில் அரங்கேற்றினார்.

பின்னர் இவர் தமிழ்நாடு சென்று நாதசுரக் கலைஞர் “கக்காயி” நடராஜசுந்தரம் பிள்ளையிடம் மேலதிக பயிற்சி பெற்றார். பின்னர் ஐயம்பேட்டை வேணுகோபால் பிள்ளையிடம் பயிற்சி பெற்று மரபுவழிக்கச்சேரி செய்யும் முறைமையினைப் பயின்று கொண்டார்.

தாயகம் திரும்பியதும் இலங்கையின் பல இடங்களிலும் கச்சேரிகளை நடத்தினார். திருவாரூர் டி. என். ராஜரத்தினம் பிள்ளை, திருவாரூர் லெச்சையப்பா, அம்பல் இராமச்சந்திரன், பந்தனை நல்லூர் தெட்சணாமூர்த்திப்பிள்ளை, கோட்டூர் இராஜரத்தினம்பிள்ளை போன்ற தமிழகக் கலைஞர்களுடன் இணைந்து நாதசுரம் வாசித்தார். ஈழத்து தவில் கலைஞர்கள் வி. தெட்சணாமூர்த்தி, என். ஆர். சின்னராசா எனப் பலரும் பஞ்சாபிகேசனுக்கு தவில் வாசித்திருக்கிறார்கள்.

அளவெட்டி மாணிக்கம் இரத்தினம் என்பவரைத் திருமணம் புரிந்த பஞ்சாபிகேசனுக்கு மூன்று ஆண் குழந்தைகளும் மூன்று பெண் குழந்தைகளும் உள்ளனர். இவரது புதல்வர்கள் கே. எம். பி. நாகேந்திரம், கே. எம். பி. விக்கினேஸ்வரன் ஆகியோரும், பேரப்பிள்ளைகள் சித்தார்த் சகோதரர்களும் நாதசுரக் கலைஞர்கள் ஆவர்.

## விருதுகளும் பட்டங்களும்
*அகில இலங்கை கம்பன் கழகத்தின் “இசைப்பேரறிஞர்” விருது
*இலங்கை கலாசார அமைச்சின் “கலாபூஷணம்” விருது
*யாழ்ப்பாணம் இந்து கலாசார சபையின் “சிவகலாபூஷணம்” விருது
*1998 இல் வடகிழக்கு மாகாண சபையின் ஆளுநர் விருது
*திருக்கேதீச்சரத் தேவத்தானத்தின் “இசைவள்ளல் நாதஸ்வரகலாமணி” பட்டம்
*இலங்கை கல்வி அமைச்சின் “நாதஸ்வர கானவாரிதி” பட்டம்
*இந்து கலாசார அமைச்சின் “ஸ்வரஞானதிலகம்” பட்டம்
*2010 அக்டோபர் 6 இல் யாழ்ப்பாணப் பல்கலைக்கழகம் கௌரவ கலாநிதிப் பட்டம் வழங்கிக் கௌரவித்தது.

## மறைவு
பஞ்சாபிகேசன் தனது 90வது அகவையில் 2015 சூன் 26 அதிகாலை 12:20 மணிக்கு கொழும்பில் காலமானார்.

## மேற்கோள்கள்

## வெளி இணைப்புகள்
 இலங்கையின் 'பெருங்கலைஞர்' பஞ்சாபிகேசனின் ஆளுமை: கானொளி காட்சி

பகுப்பு:ஈழத்து நாதசுவரக் கலைஞர்கள்
பகுப்பு:1924 பிறப்புகள்
பகுப்பு:2015 இறப்புகள்
பகுப்பு:யாழ்ப்பாண மாவட்ட மக்கள்
தேரிப்பள்ளி

**தேரிப்பள்ளி** (Deripalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஓசூர் வட்டத்துக்கு,  உட்பட்ட  ஒரு வருவாய் கிராமம் ஆகும்.‎.
## மக்கள் வகைப்பாடு
இவ்வூரின் மொத்த மக்கள் தொகை 3592, இதில் 1821 பேர் ஆண்கள், 1771 பேர் பெண்கள் ஆவர்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
திருமலை விரைவுவண்டி

**திருமலை விரைவுவண்டி** (Tirumala Express) விசாகப்பட்டினத்தில் இருந்து திருப்பதி வரை செல்லும் முக்கியமான ரயில் ஆகும். இது 31 ரயில் நிலையங்களில் நிறுத்தங்களைக் கொண்டுள்ளது. அவற்றுள் சில நிறுத்தங்கள் பின்வருமாறு: நெல்லூர், ஒங்கோலு, தெனாலி, விஜயவாடா, ஏலூரு, ராஜமுந்திரி, சமல்கோட், அன்னவரம், துனி, அனகாபள்ளி மற்றும் துவ்வாடா

## வழிப்பாதை
வண்டி எண் 17487  என்ற எண்ணுடன் செயல்படும் ரயிலானது திருப்பதியில் இருந்து இரவு 8.30 மணியளவில் புறப்பட்டு விசாகப்பட்டினத்தினை அடுத்த நாள் காலை 10.55 மணியளவில் சென்றடைகிறது.

வண்டி எண் 17488 என்ற எண்ணுடன் செயல்படும் ரயிலானது, விசாகப்பட்டினத்தில் இருந்து மதியம் 2 மணியளவில் புறப்பட்டு திருப்பதியினை அடுத்த நாள் காலை 5.20 மணியளவில் சென்றடைகிறது.

இந்திய ரயில்வேயின் பட்டியலில் இது அதிவிரைவுத் தொடருந்து வரிசையில் இடம்பெற்றுள்ளது. இது 25 ரயில் பெட்டிகளைக் கொண்டுள்ளது. இதில் 2 சரக்கு ரயில் பெட்டிகளும், 4 முன்பதிவு செய்யப்படாத ரயில் பெட்டிகளும் (இந்த எண்ணிக்கை மாறக்கூடியது) அடங்கும். இரண்டு அடுக்கு, மூன்று அடுக்கு, படுக்கை வசதியுடன் கூடிய ரயில் பெட்டிகள் மற்றும் இரண்டாம் வகுப்பு ரயில் பெட்டிகள் இந்த ரயிலில் உள்ளன.

## புள்ளி விவரம்
* உணவுச்சேவை பணம் செலுத்துவதை அடிப்படையாகக் கொண்டு வழங்கப்படுகிறது.
* படுக்கை வசதிகளும் ரயில் சேவைகளில் அடங்கும்
* இருக்கை வசதிகளை முன்பதிவின் அடிப்படையில் தேர்வு செய்யமுடியும். ஆனால், முன்பதிவு செய்ய இயலாத இருக்கைகளுக்கு இது பொருந்தாது.

## மாற்றுத் தொடருந்துகள்
இது முக்கியமான தொடருந்தாக இருந்தாலும், இது தவிர பிற தொடருந்து இயக்கப்படுகின்றன.
* நாராயணாத்ரி எக்ஸ்பிரஸ் – செகந்திராபாத் சந்திப்பில் இருந்து திருப்பதி வரை
* சம்பர்க் கிராந்தி எக்ஸ்பிரஸ் – ஹசரத் நிசாமுதீன் ரயில்நிலையத்தில் இருந்து திருப்பதி வரை
* ராயலசீமா எக்ஸ்பிரஸ் – ஹைதராபாத்தில் இருந்து திருப்பதி வரை 

## வழித்தடமும் நிறுத்தங்களுக்கான நேரமும்:

## குறிப்புகள்

பகுப்பு:இந்திய விரைவுவண்டிகள்
தட்டிகானப்பள்ளி

**தட்டிகானப்பள்ளி** (Doddagounipalli) என்பது  ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.

## மக்கள் வகைப்பாடு

இவ்வூரின் மொத்த மக்கள் தொகை 730, இதில் 373 பேர் ஆண்கள், 357 பேர் பெண்கள் ஆவர்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
எலுவப்பள்ளி

**எலுவப்பள்ளி** (Eluvapalli) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஓசூர் வட்டம், ஈச்சங்கூர் ஊராட்சிக்கு  உட்பட்ட  ஒரு சிற்றூர் ஆகும்.
## மக்கள் வகைப்பாடு
இந்த ஊரானது ஒசூரில் இருந்து 5 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 58 கிலோமீட்டர் தொலைவிலும், மாநிலத் தலைநகரான சென்னையில் இருந்து 307 கிலோமீட்டர் தொலைவிலும் உள்ளது. 2011 ஆண்டைய இந்திய மக்கள் கணக்கெடுப்பின்படி 383 வீடுகள் உள்ளன. மக்கள் தொகை 1323, இதில் 688 பேர் ஆண்கள், 635 பேர் பெண்கள் ஆவர். எழுத்தறிவு விகிதம் 63.83% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
## மேற்கோள்கள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
ஏணுசோனை

**ஏணுசோனை** (Enusonai) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.

## அமைவிடம்

இவ்வூர் கிருட்டிணகிரியில் இருந்து மேற்கே 28 கி.மீ. தொலைவிலும், சூளகிரியிலிருந்து 6 கி.மீ தொலைவிலும், சென்னையிலிருந்து 288 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 620 வீடுகள் உள்ளன. கிராமத்தின் மொத்த மக்கள் தொகை 2709 பேர் ஆவர். இதில் ஆண்கள் எண்ணிக்கை 1414 பேரும் பெண்களின் எண்ணிக்கை 1295 பேரும் உள்ளடங்குவர். மக்களின் கல்வியறிவு விகிதமானது 57.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09% ஐ விடக்குறைவு ஆகும்.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தமிழ்பிராஞ்சகாரதி

**தமிழ்பிராஞ்சகாரதி** என்பது 1855 ஆம் ஆண்டு புதுச்சேரியில் கிறித்தவ அப்போஸ்தெலிக்க சமயம் பரப்பும் சபையால் வெளியிடப்பட்ட தமிழ் - பிரெஞ்சு அகராதி ஆகும்.  இந்த நூலின் படி ஒன்று  இலையான் பொது நூலகம்(Lyon Public Library) வைப்பில் இருந்து கூகிள் நிறுவனத்தால் எண்ணிமப்படுத்தப்பட்டுள்ளது.  முந்திய தொகுப்புகளைத் தொகுத்து 2047 பக்கங்களில் விரிவான ஒரு தொகுப்பாக இந்த அகராதி அமைந்துள்ளது.  பேச்சுத் தமிழில் சமசுகிருதத் தாக்கம் பெரிதாக இருக்கவில்லை என்று இந்த நூலின் அறிமுகம் குறிப்பிடுகிறது.  

## வெளி இணைப்புகள்
* Dictionnaire Tamoul-Français

பகுப்பு:தமிழ் பிரெஞ்சு அகராதிகள்
பகுப்பு:1855 தமிழ் நூல்கள்
மூவகை நூல்கள்

நூல்களை **மூவகை நூல்களாக** நன்னூல் பிரிக்கிறது. அவை, 1. முதல்நூல், வழிநூல், சார்புநூல் என்பனவாகும்.

முதல்வழி சார்பென நூல்மூன் றாகும்.- நன்னூல் 5

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நூல்கள்
வழிநூல் சார்பு நூல்களுக்குச் சிறப்புவிதி

**[[வழிநூல்]], [[சார்புநூல்]]** எழுதுபவர்கள் முன்னோர் கூறிய விதிகளின்படி நூல் எழுதினாலும் குறிப்பிட்ட ஒரு நூலைத் தழுவி எழுதப்பட்டது என்பதற்கு அடையாளமாக முதல்நூலை மேற்கோள் காட்டி எழுதவேண்டும் என்று நன்னூல் வற்புறுத்துகிறது

## அடிக்குறிப்பு

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நூல்கள்
நூற்பயன்

**நூற்பயன்** என்பது ஒரு நூலைப் பயில்வோருக்கு அறம், பொருள்,இன்பம் வீடு ஆகிய நான்கு உறுதிப் பொருட்களையும் தருவதாக அமைதல் வேண்டும்.இதுவே ஒரு நூல் எழுதப்படுவதன் பயனாக இருக்கவேண்டும் என்கிறது நன்னூல்.

## அடிக்குறிப்பு

## வெளி இணைப்புகள்
* மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு 
* நன்னூல் (மூலம்)

பகுப்பு:நூல்கள்
பகுப்பு:மொழியியல்
வாசஸ்பதி மிஸ்ரர்

**வாசஸ்பதி மிஸ்ரர்** (Vācaspati Miśra) (900 – 980), ஆதிசங்கரரின் பிரம்ம சூத்திரம் மீதான பாஷ்யத்திற்கு, மிக விரிவாகவும், தெளிவாகவும் விளக்க உரையை தனது மனைவி பாமதி பெயரில் வெளியிட்டதின் மூலம் புதிய பாமதி அத்வைத வேதாந்த தத்துவத்தை அறிமுகப்படுத்தியவர். இவரது பாமதி நூல் புதிய நியாய தத்துவவாதிகளுக்கு முக்கிய நூலாக அமைந்தது.

வாசஸ்பதி மிஸ்ரர், தற்கால இந்திய - நேபாள எல்லையில், பிகார் மாநிலத்தின், *மதுபனி* மாவட்டத்தின், தலைமையகமான *தர்பங்கா* நகரத்திற்கு அருகில் உள்ள *வாசஸ்பதி நகரில்* வாழ்ந்தவர்.

வாசஸ்பதி மிஸ்ரர், வேத தத்துவ தரிசனங்களில் மீமாம்சை மற்றும்  நியாயம் ஆகிய தத்துவங்களை ஆய்ந்து  **தத்துவபிந்து** எனும் நூலை எழுதியுள்ளார்.

## ஆதார நூல்களுக்கும் படிப்பதற்கும்

### முக்கிய நூல்கள்
**Bhāmatī* (on Śankara's *Brahmasūtrabhāsya*)
**Tattvabindu*
**Tātparyaţīkā* (on Uddyotakāra's *Nyāyavārttika*)
**Nyāyasūcīnibandha*
**Tattvakaumudī* (on Īśvarakrishna's ''Sāmkhyakārikās'')
**Tattvavaiśāradī* (on Patañjali's *Yogasūtras* and *Bhāsya*)
**Nyāyakanikā* (on Maṇḍana Miśra's *Vidhidviveka*)

### மற்ற நூல்கள்
*S.S. Hasurkar, *Vācaspati Miśra on Advaita Vedanta*. Darbhanga: Mithila Institute of Post-Graduate Studies, 1958.
*Karl H. Potter, "Vācaspati Miśra" (in Robert L. Arrington [ed.]. *A Companion to the Philosophers*. Oxford: Blackwell, 2001. )
*J.N. Mohanty, *Classican Indian Philosophy*.  Oxford: Rowman & Littlefield, 2000. 
*V.N. Sheshagiri Rao, *Vācaspati's Contribution to Advaita*. Mysore: Samvit Publishers, 1984.

## குறிப்புகள்

## மேற்கோள்கள்

பகுப்பு:பீகார் நபர்கள் 
பகுப்பு:இந்திய மெய்யியலாளர்கள்
பகுப்பு:900 பிறப்புகள்
பகுப்பு:980 இறப்புகள்
தாசம்பட்டி

**தாசம்பட்டி** (Dasampatti)  அல்லது **கல்லாவி** என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.‎ இவூரில் புகழ்மிக்க வேடியப்பன் கோயில் உள்ளது.

## மக்கள்வகைப்பாடு
இந்த ஊரானது ஊத்தங்கரையில் இருந்து 13 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  143  வீடுகள் உள்ளன. கிராமத்தின் மொத்த மக்கள் தொகையானது 522 ஆகும். இதில் ஆண்கள் எண்ணிக்கை  262, பெண்களின் எண்ணிக்கை 260 என உள்ளது. மக்களின் கல்வியறிவு விகிதமானது  80.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## தொடர்வண்டி நிலையம்
தாசம்பட்டியில் ஒரு தொடர்வண்டி நிலையம் உள்ளது. இங்கு ஜோலார்பேட்டை -சேலம் வழித்தடம் உள்ளது.

அருகில் உள்ள வானூர்தி நிலையங்கள் சேலம் வானூர்தி நிலையம் மற்றும் பெங்களூர் பன்னாட்டு வானூர்தி நிலையம்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்‎
பிசுமைட்

**பிசுமைட்** (*Bismite*) என்பது பிசுமத் தனிமத்தின் ஆக்சைடான பிசுமத் மூவாக்சைடின் (Bi2O3) இயற்கையாகக் கிடைக்கும் கனிமப் பொருளாகும். இது ஒற்றைச்சரிவுப் படிகவமைப்புக் கனிமமாகக் காணப்படுகிறது. ஆனால், களிமண் போன்று திண்ணியதாகவும் பேரளவு வடிவப் படிகங்கள் இல்லாமலும், பச்சையில் இருந்து மஞ்சள் வரையிலும் வேறுபட்ட நிறத்துடனும் இதன் தோற்றம் குறிப்பிடத்தக்கதாக உள்ளது. 

கனிமங்களின் கடினத்தன்மையை அளக்க உதவும் மோவின் அளவுகோல் மதிப்பு 4 முதல் 5 வரையாகவும் மற்றும் ஒப்படர்த்தி மதிப்பு 8.5 முதல் 9.5 ஆகவும் உயர்ந்த அளவுகளை இந்த அலோகம் பெற்றுள்ளது. முதல்நிலை பிசுமத் கனிமத்திலிருந்து உருவாகும் பிசுமைட் இரண்டாம்நிலை ஆக்சிசனேற்ற நிலை பிரிவில் வகைப்படுத்தப்படுகிறது. முதன்முதலில் 1868 ஆம் ஆண்டில் அமெரிக்காவின் நெவாதாவிலுள்ள கோல்டுபீல்டு நகரத்திலும், செருமனியின் சாக்சோனியிலுள்ள இஸ்கீனிபெர்கு கனிம மலையிலும் கண்டறியப்பட்டதாக விவரிக்கப்படுகிறது.

## இவற்றையும் காண்க
*பிசுமத் மூவாக்சைடு

## மேற்கோள்கள்
*Mindat localities
*Webmineral

பகுப்பு:பிசுமத் கனிமங்கள்
பகுப்பு:ஆக்சைடு கனிமங்கள்
வித்யாரண்யர்

**வித்தியாரண்யர்** (Vidyāraṇya or Mādhava Vidyāranya), மன்னர்களை உருவாக்கும் ஆற்றலுடையவர்  என்று அறியப்பட்டவர். 1336ஆம் ஆண்டில் ஹரிஹரர் மற்றும் புக்கராயன் எனும் இரு மன்னர்களை உருவாக்கி விஜயநகரப் பேரரசை நிறுவியவர்.
சிருங்கேரி சாரதா மடத்தின் 12வது பீடாதிபதியாக பொ.ஊ. 1380 முதல் 1386ஆம் ஆண்டு முடிய இருந்தவர். இவர் மாயணாச்சாரி – ஸ்ரீமதிதேவி தம்பதியருக்கு *பம்பாசேத்திரம்* எனும் (தற்கால ஹம்பியில்) 1268ஆம் ஆண்டில் பிறந்தவர்.

அத்வைத வேதாந்தியாக இருந்தபோதும், வித்தியாரண்யர், ஹம்பியில் மத்துவருக்கு கோயில் எழுப்பியவர்.

**வித்யாரண்யர்** அத்வைத வேதாந்தத்தை விளக்கும் 15 அத்தியாயங்கள் கொண்ட **பஞ்ச தசீ** எனும் விளக்க நூலை எழுதியவர். மேலும் அனைத்து வேத தத்துவ தரிசனங்களை தொகுத்து **சர்வதர்சனசங்கிரகம்** எனும் நூலை வெளியிட்டார்.

## வேறு நூல்கள்
* திருக் - திருஷ்ய விவேகம்
* ஜீவன் - முக்தி விவேகம் 
*ஆதிசங்கரரின் வாழ்வையும் சாதனைகளையும் விளக்கும் *மாதவிய சங்கர விஜயம்* அல்லது *சம்க்சேப சங்கர விஜயம்* எனும் நூல்.

## இதனையும் காண்க
* சாயனர்

## அடிக்குறிப்புகள்

## மேற்கோள்கள்
*
* *Indian Philosophy - a Popular Introduction*: Debiprasad Chattopadhyaya, People's Publishing House, New Delhi, 7th edition 1993
*
*

## வெளி இணைப்புகள்
* Biography at freeindia.org
* ''Sarva-Darsana-Samgraha'' by Madhavacharya (Vidyaranya Swami) - tr by E.B.Cowell (1882) at archive.org
* ''Vivarana Prameya Sangrah'' by Vidyaranya Swami (Sanskrit Text with Hindi Translation) at archive.org
* ''Panchadasi'' by Vidyaranya Swami, with Hindi translation at archive.org
* ''Panchadasi'' by Vidyaranya Swami, with English translation  at archive.org
* ''Taittiriyaka-Vidyaprakash'' of Vidyaranya at archive.org
* Shankara Digvijaya http://www.archive.org/details/Shankara.Digvijaya.Satika http://www.archive.org/details/Shankara.Digvijaya.Mula.Matram at archive.org
* Sankara-Dig-Vijaya by Madhava-Vidyaranya translated to English by Swami Tapasyananda, Sri Ramakrishna Math, Chennai-600 004, India

பகுப்பு:அத்துவிதம்
பகுப்பு:இந்து சமயப் பெரியார்கள்
பகுப்பு:அத்வைத வேதாந்த ஆசிரியர்கள்
பகுப்பு:இந்திய மெய்யியலாளர்கள்
பகுப்பு:விஜயநகரப் பேரரசு
பகுப்பு:இந்து சமய எழுத்தாளர்கள்
பகுப்பு:சமசுகிருத அறிஞர்கள்
போரசைட்டு

**போரசைட்டு** *(Boracite )* என்பது  Mg3B7O13Cl என்ற மூலக்கூற்று வாய்பாட்டுடன் கூடிய மக்னீசியம் போரேட் எனப்படும் கனிமப் பொருளாகும். சாய்சதுரப் பட்டைக்கூம்பு வடிவத்துடன் நீலம் கலந்த பச்சை, மஞ்சள் கலந்த வெண்மை, சாம்பல் நிறம், நிறமற்றது போன்ற தோற்றங்களிலும், போலி இணையளவு கனசதுர வடிவம் மற்றும் எண்முக வடிவங்களிலும் காணப்படுகிறது. நிலையற்ற உயர் வெப்பநிலை இணையளவு வடிவம் குளிர்தலின் விளைவாக இத்தகைய நிலைமாற்றம் நிகழ்வதாகக் கருதப்படுகிறது. 

ஊடுறுவல் படிகயிருமைகள் வழக்கத்திற்கு மாறாக, நன்கு உருவான படிகங்கள் போலவும் ஜிப்சம் மற்றும் நீரற்ற கால்சியம் சல்பேட்டு ( அனிதரைட்) படிகங்களில் சிதறிக் கிடக்கும் உட்பொதிகள் போலவும் அசாதரணமாகக் காணப்படுகின்றன. கனிமங்களின் கடினத்தன்மையை அளக்க உதவும் மோவின் அளவுகோல் மதிப்பு 7 முதல் 7.5 எனவும் மற்றும் ஒப்படர்த்தி மதிப்பு 2.9 என்ற மதிப்பையும் கொண்டுள்ளது. மேலும் இதனுடைய ஆல்பா, பீட்டா, காமா நிலை ஒளிவிலகல் குறிப்பெண் அளவுகள் nα = 1.658 - 1.662, nβ = 1.662 - 1.667,  nγ = 1.668 - 1.673 எனவும் அறியப்பட்டுள்ளது. நீரில் கரையக்கூடியதாகவும் கனிமவியல் பிளவிற்கு மாறாக சங்குருவ இடைவெளியுடனும் இக்கனிமம் அறியப்படுகிறது.

பொதுவாக ஜிப்சம், அனிதரைட் , ஏலைட், சில்வைட், கார்னலைட் கைனைட் மற்றும் இல்கார்டைட் போன்ற கனிமங்களுடன் சேர்ந்த உலர்கனிமத் தொடர்ச்சியாக காணப்படுகிறது. 1789 ஆம் ஆண்டில் செருமனி நாட்டின் கால்பெர்க் மலைகள், உலூன்பெர்க் நகரம், சாக்சோனிக் நகரின் சிலபகுதிகளில் இதனுடைய மாதிரிகள் காணப்பட்டதாக அறியப்படுகிறது. கனிமத்தின் நிறையளவில் போரான் இருப்புவீதம் 19 முதல் 20 சதவீதமாக இருப்பதால் இது போரசைட் என்ற பெயரைப் பெற்றது.

## மேற்கோள்கள்

*Palache, C., H. Berman, and C. Frondel (1951) *Dana’s system of mineralogy*, 7th edition, v. II, pp.378–381.

பகுப்பு:போரேட்டுகள்
பகுப்பு:மக்னீசியக் கனிமங்கள்